S-6708/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. október 2020, á hendur B-kk-þgf G-kk-þgf, kt. [...], [...], [...], fyrir eftirtalin umferðar og fíkniefnalagabrot, með því að hafa:

1. Mánudaginn 17. febrúar 2020 ekið bifreiðinni [...] sviptur ökurétti suður Jaðarsel í Reykjavík, án þess að hlýða fyrirmælum lögreglu um að stöðva akstur, áfram inn Lambasel, að húsi nr. [...], þar sem ákærði stöðvaði aksturinn og í kjölfarið hlaupið á brott án þess að hlýða fyrirmælum lögreglu um að vera kyrr og ræða við lögreglu.

Telst brot þetta varða við 5., sbr. 6. mgr. 7. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og 19. gr., sbr. 44. gr. lögreglulaga nr. 90/1996.

2. Mánudaginn 24. febrúar 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 9,5 ng/ml) um Austurberg í Reykjavík, við Breiðholtslaug, án þess að hlýða fyrirmælum lögreglu um að stöðva akstur og eftir að akstri lauk neitað að hlýða fyrirmælum lögreglu um að fara inn í bifreið sína og neitað að leggjast niður og haft í vörslum sínum 0,10 g af tóbaksblönduðu kannabisefni, sem lögreglumenn fundu við leit í bifreiðinni [...].

Telst brot þetta varða við 5., sbr. 6. mgr. 7. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019, 19. gr., sbr. 44. gr. lögreglulaga nr. 90/1996 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,10 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 8. október 2020, á ákærði að baki sakarferil. Það sem kemur til skoðunar við ákvörðun refsingar í málinu er lögreglustjórasátt frá 15. febrúar 2013 þar sem ákærða var gert að greiða sekt fyrir akstur undir áhrifum áfengis og var hann sviptur ökurétti í 18 mánuði frá þeim degi að telja. Með lögreglustjórasátt 31. október 2013 var ákærða aftur gerð sekt fyrir akstur undir áhrifum bæði áfengis og ávana og fíkniefna og fyrir akstur sviptur ökurétti. Var ákærði sviptur ökurétti í 3 ár og 6 mánuði frá 15. febrúar 2013. Fyrir sömu sakir og bjuggu að baki síðastgreindri lögreglustjórasátt var ákærða gert að sæta fangelsi í 45 daga með dómi 20. mars 2014 og hann jafnframt sviptur ökurétti ævilangt frá þeim degi að telja. Nú síðast var ákærða gert að sæta fangelsi í 75 daga fyrir akstur undir áhrifum áfengis og ávana og fíkniefna og fyrir akstur sviptur ökurétti. Var ákærði einnig sviptur ökurétti ævilangt frá þeim degi að telja. Sakarferill ákærða hefur að öðru leyti ekki áhrif við ákvörðun refsingar.

Með vísan til framangreinds verður við það miðað að ákærða sé nú í fjórða sinn gerð refsing fyrir akstur sviptur ökurétti og í fimmta sinn fyrir akstur undir áhrifum ávana og fíkniefna, allt innan ítrekunartíma í skilningi 3. mgr. 71. gr. almennra hegningarlaga nr. 19/1940. Með hliðsjón af því, sakarefni málsins, dómvenju, játningar ákærða og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru eru gerð upptæk til ríkissjóðs 0,10 grömm af tóbaksblönduðu kannabisefni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 94.240 krónur, að meðtöldum virðisaukaskatti, og 106.271 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf G-kk-nf, sæti fangelsi í 6 mánuði.

Áréttuð er ævilöng ökuréttarsvipting ákærða.

Upptæk eru gerð til ríkissjóðs 0,10 grömm af tóbaksblönduðu kannabisefni.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 94.240 krónur og 106.271 krónur í sakarkostnað.

S-kvk-nf D-kvk-nf J-kvk-nf

Með vísan til lagaákvæða í ákæru eru gerð upptæk til ríkissjóðs 0,10 grömm af tóbaksblönduðu kannabisefni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 94.240 krónur, að meðtöldum virðisaukaskatti, og 106.271 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf G-kk-nf, sæti fangelsi í 6 mánuði.

Áréttuð er ævilöng ökuréttarsvipting ákærða.

Upptæk eru gerð til ríkissjóðs 0,10 grömm af tóbaksblönduðu kannabisefni.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 94.240 krónur og 106.271 krónur í sakarkostnað.

S-kvk-nf D-kvk-nf J-kvk-nf